Rikunarita-ORG/Wikinium huggingface dataset:
# 15 di Jugn

Il **15 di Jugn** e je la 166° zornade dal Calendari Gregorian (la 167° se l'an al è bisest). A mancjin 199 zornadis pe fin dal an.

|  |
| --- |
| **Jugn** |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |
| Dutis lis zornadis |

## Acjadiments

### In Friûl

### Vie pal mont

## Nassûts vuê

## Muarts vuê

* 1927 - Ottavio Bottecchia, ciclist professional (n. 1894)

## Fiestis

### In Friûl

### Vie pal mont

### Religjosis

### Internazionâls
# Kelvin

Il **kelvin** (simbul: **K**) e je la unitât di temperadure dal Sisteme Internazionâl.

Al è definît in base a doi fatôrs:

1. Zero kelvin a corispuindin al zero assolût, che e je la temperadure minime che si pues vê, intun stât di mancjance totâl di moviment a nivel molecolâr. Cheste temperadure e corispuint a -273,15 grâts Celsius, e a -459,67 grâts Fahrenheit
2. Un kelvin al corispuint a 1/273,16 de temperadure termodinamiche dal pont tripli de aghe. Une difarence di un kelvin e je ecuivalente a chê di un grât centigradi. Al dì di vuê, la scjale Celsius e je definide a partî dal kelvin

Cheste unitât si clame *kelvin* (o *K*) in onôr di William Thomson, che al cjapà il non di Lord Kelvin. Il non just di cheste unitât al è *kelvin* (cu la prime letare minuscole), e no *grât Kelvin* o *°K* come ogni tant si viôt scrit par analogjie cul grât Celsius.

**Formulis di conversion tra unitâts di temperadure Celsius, Kelvin e Fahrenheit**| Conversion di | a | Formule |
| --- | --- | --- |
| Celsius | Fahrenheit | °F = °C⋅1,8 +32 |
| Fahrenheit | Celsius | °C = (°F -32) / 1,8 |
| Celsius | Kelvin | K = °C + 273,15 |
| Kelvin | Celsius | °C = K -273,15 |
| (inglês) Calcoladôr pe conversion tra unitâts di temperadure |
# Gjeologjie

La gjeologjie e je chê sience che essenzialmentri si prefisse la ricostruzion de storie de Tiere cu la investigazion de sucession dai avigniments fisics, chimics e biologjics che a àn determinât dilunc dai timps la evoluzion fin al stadi di cumò.

De fin dal secul XX la gjeologjie e à slargjât il so cjamp di investigazion a ducj planets e a chei altris cuarps solits che a fasin part dal sisteme solâr.

Viodude la vastitât e la complessitât des problematichis leadis a chest cjamp di studis, la Gjeologjie e je integrade cun altris dissiplinis, che a costituissin l'insiemi des Siencis de Tiere:

* la gjeofisiche pal studi de Tiere midiant de misurazion e de interpretazion di parametris fisics cun struments ponûts pal plui su la superficie terestre, dentri di poçs fin a une profonditât di pôcs chilometris de superficie o telerilevaments di satelits, integrâts cun concets di fisiche e sience dai materiâi;
* la mineralogjie pe analisi dai minerâi contignûts intai crets integrantsi cun chimiche e fisiche;
* la paleontologjie pal studi de evoluzion dai organisims vivûts su la superficie dal planet integrantsi cu la biologjie e la botaniche;
* la astronomie, cuant cierts fenomens a son gjenerâts in maniere direte de interazion de Tiere cun altris cuarps planetaris o stelârs (par esempli l'impat cuntun meteorit)
# Catolicisim

Pape Francesc, cjâf de glesie catoliche
La **Glesie Catoliche** (dal grêc: καθολικός, katholikòs, ven a stâi "universâl") e je la Glesie Cristiane che e ricognòs il primât di autoritât al vescul di Rome, tant che sucessôr dal apuestul Pieri su la catidre di Rome. Il non al derive dal fat che la Glesie catoliche e pretint che e sussisti in se la Glesie universâl fondade di Jesù Crist, che i apartegnin ducj i batiâts.

Tes Glesiis cristianis, daûr des statistichis la Glesie catoliche e je chê che al à plui aiôr numar dîs fedêi a nivel mondiâl (CICHE World Factbook, statistichis 2007), cuntune percentuâl alte in Americhe Latine e in Europe.

I siei fedêi a vegnin clamâts catolics.
# Eurasie

**Eurasie** al è il non che al definìts la zone gjeografiche che e cjape dentri la Europe (10.236.000 km2) e la Asie (44.300.000 km2) unidis.

I doi continents, in realtât, no àn une clare separazion gjeologjiche e gjeografiche. La linie di demarcazion tradizionâl e je chê dai Monts Urâls, logâts te Russie ocidentâl.

La Eurasie e fâs part, cu la Afriche (30.259.000 km2), dal *Continent Antîc*, cussì clamât parcè che al è stât la scune des plui antichis civiltâts. Il non al è in contraposizion con **Gnûf continent**, componût da lis dôs Americhis e con **Gnovissim Continent**, componût ancje de Oceanie.

| Continents de Tiere |
| --- |
|  Americhis |  Eurafrasie |  Eurasie |  Oceanie |
|

---

 |
|  Afriche |  Antartic |  Asie |  Americhe dal Nord |  Americhe dal Sud |  Europe |
| Vielis supercontinents: Gondwane · Laurasie · Pangjee · Rodinie |